Uniuersis christi fidelibus ad quos presentium deuenerit noticia litterarum frater Amideus abbas totusque conuentus ecclesie Sancti Stephani Diuionensis Lingonensis diocesis ordinis Sancti Augustini salutem omnium Saluatore. Quoniam in scripturis et per scripturas inueniuntur et dantur exempla nos uolentes iura conuentus ecclesie nostre dari obliuioni sed per memoriam confirmari cum diligenti tractatu pensata utilitate ecclesie nostre pro nobis et successoribus nostris unanimiter et concorditer in pleno capitulo nostro ordinamus statuimus et confirmamus quod omnia anniuersaria in ecclesia nostra prouenta et prouentura pro pictantia conuentus ecclesie nostre ad prioris et conuentus ecclesie nostre arbitrium in ipsas pictantias conuertantur cum omnibus exitibus eorumdem anniuersariorum; et per hoc statutum abbas ecclesie nostre pictantiis serotinis; et ad huiusmodi statutum tenendum perpetuo nos et succesores nostros specialiter obligamus. In quorum omnium memoriam testimonium et munimen litteris istis sigilla nostra apposuimus. Actum anno Domini millesimo ducentesimo septuagesimo quarto quinto mensis decembris.